CELEX: 32012R0147
Language: da
Date: 2012-02-20 00:00:00
Title: Kommissionens gennemførelsesforordning (EU) nr. 147/2012 af 20. februar 2012 om ændring af forordning (EU) nr. 65/2011 om gennemførelsesbestemmelser til Rådets forordning (EF) nr. 1698/2005 for så vidt angår kontrol og krydsoverensstemmelse i forbindelse med støtteforanstaltninger til udvikling af landdistrikterne

21.2.2012   
            
            
               DA
            
            
               Den Europæiske Unions Tidende
            
            
               L 48/7
            
         KOMMISSIONENS GENNEMFØRELSESFORORDNING (EU) Nr. 147/2012
   af 20. februar 2012
   om ændring af forordning (EU) nr. 65/2011 om gennemførelsesbestemmelser til Rådets forordning (EF) nr. 1698/2005 for så vidt angår kontrol og krydsoverensstemmelse i forbindelse med støtteforanstaltninger til udvikling af landdistrikterne
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1698/2005 af 20. september 2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (1), særlig artikel 51, stk. 4, artikel 74, stk. 4, og artikel 91, og
   ud fra følgende betragtninger:
   
               (1)
            
            
               Artikel 6, stk. 2, i Kommissionens forordning (EU) nr. 65/2011 (2) indeholder definitioner, som ifølge artiklens tekst kun gælder for afsnit I i del II i nævnte forordning. Imidlertid anvendes udtrykkene »arealrelaterede foranstaltninger« og »dyrerelaterede foranstaltninger« i hele forordningen. Derfor bør disse udtryk medtages i listen over definitioner i artikel 2 i nævnte forordning.
            
         
               (2)
            
            
               For at skabe konsekvens bør udtrykket »arealrelateret støtte« i artikel 31, litra a), nr. ii), forordning (EU) nr. 65/2011 erstattes af udtrykket »arealrelaterede foranstaltninger«.
            
         
               (3)
            
            
               Kommissionens forordning (EF) nr. 1122/2009 af 30. november 2009 om gennemførelsesbestemmelser til Rådets forordning (EF) nr. 73/2009 for så vidt angår krydsoverensstemmelse, graduering og det integrerede forvaltnings- og kontrolsystem inden for rammerne af de ordninger for direkte støtte til landbrugerne, som er omhandlet i nævnte forordning, og om gennemførelsesbestemmelser til Rådets forordning (EF) nr. 1234/2007 for så vidt angår krydsoverensstemmelse inden for rammerne af støtteordningen for vin (3) er blevet ændret for at forbedre og forenkle visse kontrolregler med hensyn til dyrerelaterede betalinger. For at skabe konsekvens med kontrollen af dyrerelaterede foranstaltninger i henhold til forordning (EU) nr. 65/2011, bør der medtages tilsvarende regler i nævnte forordning.
            
         
               (4)
            
            
               I henhold til artikel 17, stk. 3, i forordning (EU) nr. 65/2011 tilhører et kreatur, der har mistet et af de to øremærker, det fastslåede antal, hvis det identificeres klart og individuelt ved de andre elementer i ordningen for identifikation og registrering af kvæg. Ordningen for identifikation og registrering af kvæg fungerer desuden generelt godt. Hvis et kreatur har mistet begge øremærker og dets identitet klart kan fastslås, bør det derfor også inkluderes i det antal dyr, der er fastslået, og som giver ret til betaling. Denne regel bør dog kun gælde, hvis landbrugeren har truffet foranstaltninger til at rette op på situationen, før han får meddelelse om stedlig kontrol, og den bør for at imødegå enhver risiko for uretmæssige betalinger være begrænset til ét enkelt dyr.
            
         
               (5)
            
            
               En ny forbedret ordning for identifikation af får og geder er blev indført ved Rådets forordning (EF) nr. 21/2004 af 17. december 2003 om indførelse af en ordning for identifikation og registrering af får og geder og om ændring af forordning (EF) nr. 1782/2003 og direktiv 92/102/EØF og 64/432/EØF (4). En tilsvarende bestemmelse for de får og geder, der er anmeldt i betalingsanmodningen, bør derfor medtages i artikel 17 i forordning (EU) nr. 65/2011.
            
         
               (6)
            
            
               Ifølge artikel 7, stk. 1, i forordning (EU) nr. 65/2011 finder artikel 16 of forordning (EF) nr. 1122/2009 tilsvarende anvendelse med hensyn til afsnit I i del II i forordning (EU) nr. 65/2011. Medens landbrugere, der i henhold til artikel 16, stk. 1, andet afsnit, i forordning (EF) nr. 1122/2009 nyder godt af dyrerelaterede foranstaltninger, skal underrette de ansvarlige myndigheder om enhver ændring af dyrenes lokalisering i løbet af den periode, hvor de skal holdes på bedriften, bør det præciseres, at mangel på at gøre dette ikke bør føre til sanktioner, hvis det ved en kontrol på stedet straks er muligt at lokalisere de pågældende dyr på bedriften.
            
         
               (7)
            
            
               Hvad angår reglerne om nedsættelser og udelukkelser i artikel 17 i forordning (EU) nr. 65/2011 og rækkefølgen for nedsættelser i artikel 22 i nævnte forordning, bør det præciseres, at modregning i overensstemmelse med Kommissionens forordning (EF) nr. 885/2006 (5) altid bør udføres sidst i rækken af nedsættelser i henhold til artikel 22 i forordning (EU) nr. 65/2011. Artikel 17 og 22 i nævnte forordning bør derfor ændres i overensstemmelse hermed.
            
         
               (8)
            
            
               Forordning (EU) nr. 65/2011 bør ændres i overensstemmelse hermed.
            
         
               (9)
            
            
               Foranstaltningerne i denne forordning er i overensstemmelse med udtalelse fra Udvalget for Udvikling af Landdistrikterne —
            
         VEDTAGET DENNE FORORDNING:
   Artikel 1
   I forordning (EU) nr. 65/2011 foretages følgende ændringer:
   
               1)
            
            
               I artikel 2 tilføjes følgende definitioner:
               »d)   »arealrelateret foranstaltning«: en foranstaltning eller underforanstaltning, hvor støtten er baseret på det anmeldte areals størrelse
               e)   »dyrerelateret foranstaltning«: en foranstaltning eller underforanstaltning, hvor støtten er baseret på det anmeldte antal dyr.«
            
         
               2)
            
            
               I artikel 6, stk. 2, udgår litra a) og b).
            
         
               3)
            
            
               I artikel 17 foretages følgende ændringer:
               
                           a)
                        
                        
                           Stk. 3, første afsnit, affattes således:
                           »3.   Et kreatur, der har mistet et af de to øremærker, tilhører det fastslåede antal, hvis det identificeres klart og individuelt ved de andre elementer i ordningen for identifikation og registrering af kvæg. Hvis der på en bedrift er ét kreatur, der har mistet begge øremærker, betragtes det som fastslået, forudsat at dyret stadig kan identificeres ved hjælp af et register, et dyrepas, en database eller andre metoder som fastsat i Europa-Parlamentets og Rådets forordning (EF) nr. 1760/2000 (6), og forudsat at brugeren kan dokumentere, at han har truffet foranstaltninger til at rette op på situationen, før han fik meddelelse om kontrol på stedet.
                        
                     
                           b)
                        
                        
                           Der indsættes følgende stykker:
                           »3a.   Et får eller en ged, der har mistet et øremærke, betragtes som fastslået, forudsat at dyret fortsat kan identificeres ved hjælp af et første identifikationsmærke i overensstemmelse med artikel 4, stk. 2, litra a), i Rådets forordning (EF) nr. 21/2004 (7), og forudsat at alle de øvrige krav i ordningen for identifikation og registrering af får og geder er opfyldt.
                           3b.   Hvis en landbruger ikke har underrettet den ansvarlige myndighed i henhold til artikel 16, stk. 1, andet afsnit, i forordning (EF) nr. 1122/2009 om, at dyr er blevet flyttet et andet sted hen i løbet af den periode, hvor dyrene skal holdes på bedriften, betragtes de pågældende dyr som fastslået, hvis det ved en kontrol på stedet var muligt straks at lokalisere dyrene på bedriften.
                        
                     
                           c)
                        
                        
                           I stk. 5, tredje afsnit, udgår andet punktum.
                        
                     
                           d)
                        
                        
                           I stk. 7, andet afsnit, udgår andet punktum.
                        
                     
                           e)
                        
                        
                           Der tilføjes følgende stykke:
                           »8.   Det beløb, der er resultatet af udelukkelserne i henhold til stk. 5, tredje afsnit, og stk. 7, andet afsnit, i denne artikel, modregnes efter artikel 5b i Kommissionens forordning (EF) nr. 885/2006. Hvis beløbet ikke kan modregnes fuldt ud i overensstemmelse med den pågældende artikel i løbet af de tre kalenderår, der følger efter kalenderåret for konstateringen, annulleres restbeløbet.«
                        
                     
         
               4)
            
            
               Artikel 22, sjette led, affattes således:
               
                           »—
                        
                        
                           og endelig i henhold til artikel 16, stk. 7, og artikel 17, stk. 8, i denne forordning.«
                        
                     
         
               5)
            
            
               Artikel 31, litra a), nr. ii), affattes således:
               
                           »ii)
                        
                        
                           for arealrelaterede foranstaltninger, en angivelse af det samlede areal, opdelt efter støtteordning«.
                        
                     
         Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. februar 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 277 af 21.10.2005, s. 1.
   
      (2)  EUT L 25 af 28.1.2011, s. 8.
   
      (3)  EUT L 316 af 2.12.2009, s. 65.
   
      (4)  EUT L 5 af 9.1.2004, s. 8.
   
      (5)  EUT L 171 af 23.6.2006, s. 90.
   
      (6)  EFT L 204 af 11.8.2000, s. 1.«
   
      (7)  EUT L 5 af 9.1.2004, s. 8.«